The Final Countdown (cinta)

:*Iste articlo ye sobre una cinta de cine de ciencia-ficción belica estrenada en 1980: ta atros usos, se veiga *'The Final Countdown***.

***The Final Countdown*** (títol orichinal en [[Idioma anglés|anglés]], en [[Idioma aragonés|aragonés]] ***O final d'a cuenta entazaga***, estrenada en [[Aragón]] con o suyo títol traduciu enta lo [[Idioma castellano|castellano]] como ***El final de la cuenta atrás**'') ye una [[cinta]] de [[cine estausunidense]] de [[cine de ciencia-ficción]] [[Cine belico|belica]] estrenada l'anyo [[1980]], dirichida por [[Don Taylor]] seguntes un [[guión adaptau]] por [[David Ambrose]], [[Gerry Davis]], [[Thomas Hunter]] y [[Peter Powell]] (basau en una historia de [[Thomas Hunter]], [[Peter Powell]] y [[David Ambrose]]), con una [[banda sonora orichinal]] de [[John Scott]], una [[dirección de fotografía]] de [[Victor J. Kemper]] y una [[producción cinematografica]] de [[Peter Vincent Douglas]] y [[Lloyd Kaufman]] ta la [[productora cinematografica]] ''[[The Bryna Company]]''. Fan parte de l'[[elenco]] d'[[actor]]s d'a cinta [[Kirk Douglas]], [[Martin Sheen]], [[Katharine Ross]], [[James Farentino]], [[Ron O'Neal]], [[Charles Durning]], [[Victor Mohica]], [[James Coleman]], [[Soon-tek Oh]], [[Joe Lowry]], [[Alvin Ing]], [[Mark Thomas]], [[Harold Bergman]], [[Richard Liberty]], [[Lloyd Kaufman]], [[Dan Fitzgerald]] y [[Peter Douglas]], entre d'atros.

L**USS  Nimitz*, un [[portaavions]] d'a *United States Navy* marcha en [[1980]] d'a [[base naval]] de [[Pearl Harbor]] ta fer unas maniobras en l'[[oceano Pacifico]]. Con a tripulación d'o barco colabora *Warren Lasky*, un civil ninviau por o [[Departamento d'Esfensa d'os Estaus Unius|Departamento d'Esfensa]] d'os [[Estaus Unius]] como observador, en a suya función d'analista de sistemas de *Tideman Industries*, que colabora con o departamento d'o [[Gubierno d'os Estaus Unius]]. Lo propietario de *Tideman Industries*, o *sinyor Tideman*, ha insistiu especialment en que partecipe en as maniobras. Bien luego lo portaavions se troba en bel meyo d'o que parixe estar una misteriosa [[tronada]] electrica, y en disipar-se veyen que han perdiu contacto con a base naval de Pearl Harbor. Creyendo que puet haber esclatau una [[guerra nucleyar]], ninvían un [[avión de reconoiximiento]] enta la base, que torna amostrando unas imáchens bien difícils d'interpretar, porque parixe que las instalacions que han fotografiau son as existents en Pearl Harbor antes de l'[[ataque a Pearl Harbor]] en [[1941]] dimpués d'o cual [[Estaus Unius]] dentró en a [[Segunda Guerra Mundial]]. Poquet a poquet s'acumulan os indicios que verifican que efectivament o portaavions ha trescuzau a barrera d'o tiempo y se troba en una situación perfecta ta impedir l'ataque de l'[[Imperio chaponés]] a Pearl Harbor, y lo comandant d'o barco, *Yelland *, ordena interceptar los avions chaponeses, a la vegada que decide desembarcar a *Samuel Chapman*, un membro d'o [[Senau d'os Estaus Unius]] que ye amán d'estar candidato a la vicepresidencia d'os Estaus Unius. En ixe inte, se reproduz a tronada electrica que los ha levau enta 1941 y *Yelland* ordena que regresen os avions.

A cinta s'ambienta en dos momentos historicos diferents, [[1941]] y la suya epoca actual, [[1980]], en l'[[oceano Pacifico]] y Pearl Harbor ([[Honolulu]], [[Hawaii]]) y las suyas escenas se filmoron en l'interior d'o *USS Nimitz* real y bels atros barcos d'a *United States Navy'', en l'oceano Atlantico, en Honolulu, en Florida (incluyindo-ie Key West) y en Norfolk en Virchinia.

Se tracta d'una cinta que ha recibiu bels premios u nominacions, encara qe garra d'éls no fa parte d'os prencipals u mas conoixius premios cinematograficos.

## Elenco

## Se veiga tamién
* Cine en 1980.
* Cintas de 1980.

## Referencias